Lions Club har inviteret alle plejehjemsbeboere i Aalborg Kommune en tur i Aalborg Zoo, og det er et tilbud, som er særdeles populært. Det ventes, at 200 ældre har taget imod tilbuddet. - Vi er glade for at komme herop. Vi hygger os, når vi er heroppe, siger Dorthe Pedersen, beboer på Lundbyescentret i Aalborg. Tiltaget er sat i søen for at øge de ældres livskvalitet. En rollatorsafari rundt i den zoologiske have med udkig til eksotiske dyr som isbjørne og elefanter skaber glæde blandt de mange plejehjemsbeboere. - Særligt, når det er gratis, lyder det fra Orla Nielsen, som også bor på Lundbyescentret.
Alle plejehjemsbeboere i Aalborg er inviteret en tur i zoo, og det er et tiltag, som vækker stor glæde.